สถิตย์พงษ์ สุขวิมล

พลอากาศเอก​ สถิตย์พงษ์ สุขวิมล (เกิด 2 มกราคม พ.ศ. 2492) เป็นอดีตนายทหารอากาศไทย ปัจจุบันดำรงตำแหน่งสำคัญหลายตำแหน่งในหน่วยราชการในพระองค์ เช่น ประธานข้าราชบริพารในพระองค์ ราชเลขานุการในพระองค์พระบาทสมเด็จพระวชิรเกล้าเจ้าอยู่หัว เลขาธิการพระราชวัง ประธานกรรมการและผู้อำนวยการพระคลังข้างที่ ประธานกรรมการอำนวยการโครงการจิตอาสาพระราชทาน 904 วปร. รักษาการประธานกรรมการ และเลขานุการมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง รักษาการประธานกรรมการมูลนิธิโครงการหลวง และเป็นประธาน รองประธาน และกรรมการในองค์กรธุรกิจและองค์กรเพื่อสังคมที่ถือหุ้นโดยพระบาทสมเด็จพระวชิรเกล้าเจ้าอยู่หัว เช่น ประธานกรรมการของบริษัท ปูนซิเมนต์ไทย จำกัด (มหาชน) ประธานที่ปรึกษาคณะกรรมการและกรรมการ ธนาคารไทยพาณิชย์ จำกัด (มหาชน) 

 ชีวิตในช่วงแรก 
พลอากาศเอก​ สถิตย์พงษ์ สุขวิมล เกิดที่จังหวัดเพชรบุรี มารดาชื่อนางสมนึก สุขวิมล (ถึงแก่กรรม) มีพี่น้องร่วมกัน 5 คน โดยน้องคนสุดท้องของครอบครัว คือ พลตำรวจเอก ต่อศักดิ์ สุขวิมล​ อดีตผู้บัญชาการตำรวจแห่งชาติ พล.ต.ต.ต่อศักดิ์ สุขวิมล ผบช.ก. คนใหม่ น้องชายเลขาธิการพระราชวัง สำเร็จการศึกษาปริญญาตรีศิลปศาสตรบัณฑิต คณะการสื่อสารมวลชน มหาวิทยาลัยเชียงใหม่ ในปี พ.ศ. 2515 จบโรงเรียนการบินกำแพงแสน รุ่น น.54-16-3 จบการอบรมที่โรงเรียนนายทหารชั้นบังคับฝูง รุ่นที่ 43 โรงเรียนเสนาธิการทหารอากาศ รุ่น 29 และวิทยาลัยการทัพอากาศ รุ่นที่ 27

 การรับราชการ
สถิตย์พงษ์เข้ารับราชการทหารยศเรืออากาศตรี จนถึง นาวาอากาศเอก จนกระทั่ง 1 เมษายน พ.ศ. 2539 เขาได้เป็นราชองครักษ์ประจำกรมราชองครักษ์ประกาศสำนักนายกรัฐมนตรี เรื่อง ให้นายทหารรับราชการ พร้อมได้รับการเลื่อนขั้นเป็นพลอากาศตรีในเดือนตุลาคมปีเดียวกัน ประกาศสำนักนายกรัฐมนตรี เรื่อง พระราชทานยศทหาร (หน้า ๒๕) เป็นพลอากาศโท ในเดือนตุลาคม พ.ศ. 2542ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม ๑๑๖ ตอนที่ ๙๒ ง หน้า ๕๑ วันที่ ๑๘ พฤศจิกายน ๒๕๔๒ประกาศสำนักนายกรัฐมนตรี เรื่อง พระราชทานยศทหาร ซึ่งต่อมาเมษายน พ.ศ. 2544 เลื่อนขั้นเป็นผู้ช่วยสมุหราชองครักษ์ประกาศสำนักนายกรัฐมนตรี เรื่อง ให้นายทหารรับราชการ พร้อมทั้งได้รับพระราชทานยศพลอากาศเอก ระบุเหตุผลคือ "รับราชการมาด้วยความเรียบร้อยเป็นผลดีแก่ทางราชการ"

ในปี พ.ศ. 2548 สถิตย์พงษ์ได้บรรจุเป็นข้าราชการพลเรือนในพระองค์ ในตำแหน่งเทียบเท่ารองเลขาธิการพระราชวัง สังกัดสำนักพระราชวังเป็นกรณีพิเศษ ซึ่งเขาเป็นหนึ่งในจำนวน 2 รายประกาศสำนักนายกรัฐมนตรี เรื่อง แต่งตั้งข้าราชการพลเรือนในพระองค์ ราชกิจจานุเบกษา เล่ม ๑๒๓ ตอนที่ ๔ ง หน้า ๗ วันที่ ๑๒ มกราคม ๒๕๔๙ จนกระทั่งเป็นที่สนใจของสื่อจากการได้เป็นราชเลขานุการในพระองค์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในปี พ.ศ. 2554ประกาศสำนักนายกรัฐมนตรี เรื่อง แต่งตั้งข้าราชการพลเรือนในพระองค์ ราชกิจจานุเบกษา เล่ม ๑๒๙ ตอนพิเศษ ๑ ง หน้า ๑ วันที่ ๕ มกราคม ๒๕๕๕ โดยก่อนหน้าจะได้รับตำแหน่ง เขาได้รับการแต่งตั้งเป็นกรรมการบริษัท การบินไทย จำกัด (มหาชน)รายงานประจำปี 2556

จนกระทั่งพระบาทสมเด็จพระวชิรเกล้าเจ้าอยู่หัวขึ้นทรงราชย์เมื่อวันที่ 13 ตุลาคม พ.ศ. 2559 ในวันที่ 27 มกราคม พ.ศ. 2560 เขาได้รับการแต่งตั้งเป็นผู้ดูแลรักษาและจัดการผลประโยชน์ทรัพย์สินส่วนพระองค์ จนในวันที่ 6 มิถุนายน เขาได้รับการแต่งตั้งเป็นราชเลขานุการในพระองค์พระบาทสมเด็จพระวชิรเกล้าเจ้าอยู่หัว เทียบเท่าเลขาธิการพระราชวัง ตำแหน่งหมายเลข 1 และประธานข้าราชบริพารในพระองค์ ในวันที่ 16 กรกฎาคม พ.ร.บ.จัดระเบียบทรัพย์สินฝ่ายพระมหากษัตริย์ พ.ศ. 2560 ได้ประกาศใช้ วันต่อมาเขาได้รับการแต่งตั้งเป็นประธานกรรมการทรัพย์สินส่วนพระมหากษัตริย์ ที่ภายหลังเปลี่ยนชื่อเป็นสำนักงานทรัพย์สินพระมหากษัตริย์ และสำนักงานพระคลังข้างที่ ตามลำดับ ซึ่งเป็นการเปลี่ยนแปลงจากเดิมที่มีรัฐมนตรีว่าการกระทรวงการคลังเป็นประธานกรรมการ

หลังจากนั้นเป็นต้นมา พลอากาศเอก​ สถิตย์พงษ์ สุขวิมล ได้รับการแต่งตั้งที่สำคัญคือ ประธานข้าราชบริพารในพระองค์ เลขาธิการพระราชวัง ราชเลขานุการในพระองค์พระบาทสมเด็จพระวชิรเกล้าเจ้าอยู่หัว ผู้รักษาและจัดการผลประโยชน์ทรัพย์สินส่วนพระองค์ ประธานกรรมการและผู้อำนวยการพระคลังข้างที่ นอกจากนั้นยังเป็นประธานกรรมการอำนวยการโครงการจิตอาสาพระราชทาน 904 วปร.ประธานกรรมการในคณะกรรมการอำนวยการโครงการจิตอาสาพระราชทาน 904 วปร. รวมถึงปัจจุบันยังเป็นรักษาการประธานกรรมการ และเลขานุการมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และรักษาการประธานกรรมการมูลนิธิโครงการหลวง 

งานองค์กรธุรกิจและองค์กรเพื่อสังคม
พลอากาศเอก​ สถิตย์พงษ์ สุขวิมล ได้รับการแต่งตั้งเป็นประธานกรรมการและรองประธานกรรมการองค์กรธุรกิจและองค์กรเพื่อสังคมที่ถือหุ้นใหญ่โดยพระบาทสมเด็จพระวชิรเกล้าเจ้าอยู่หัว ดังนี้
 ประธานที่ปรึกษาคณะกรรมการ 
  บริษัท เอสซีบี เอกซ์ จำกัด (มหาชน)
 ธนาคารไทยพาณิชย์ จำกัด (มหาชน)

ประธานกรรมการ
บริษัท ปูนซิเมนต์ไทย จำกัด (มหาชน)
บริษัท เทเวศประกันภัย จำกัด (มหาชน)
บริษัท ทุนลดาวัลย์ จำกัด ธุรกิจด้านการลงทุนในเครือของสำนักงานพระคลังข้างที่
บริษัท บ้านบึงเวชกิจ จำกัด ดำเนินธุรกิจสถานพยาบาล
บริษัท ศรีพัฒน์ จำกัด ดำเนินกิจการให้เช่าและดำเนินการเกี่ยวกับอสังหาริมทรัพย์
บริษัท ศรีธรณี จำกัด ดำเนินกิจการเกี่ยวกับการเช่าและการดำเนินการเกี่ยวกับอสังหาริมทรัพย์เพื่อเป็นที่พักอาศัย
บริษัท สยามสินธร จำกัด ดำเนินกิจการเกี่ยวกับการเช่าและการดำเนินการเกี่ยวกับอสังหาริมทรัพย์เพื่อเป็นที่พักอาศัย
บริษัท สยามไบโอไซเอนซ์ จำกัด ดำเนินการวิจัยและพัฒนาเชิงทดลองด้านวิศวกรรมและเทคโนโลยีอื่น และ บริษัท เอเพ็กซ์เซล่า จำกัด จัดจำหน่ายและส่งสินค้าทางเภสัชภัณฑ์และทางการแพทย์ให้กับสยามไบโอไซแอนซ์
บริษัท ดอยคำผลิตภัณฑ์อาหาร จำกัด

รองประธานกรรมการ
คณะกรรมการมูลนิธิการศึกษาทางไกลผ่านดาวเทียม 
คณะกรรมการบริหารกองทุนพระราชทานสำหรับศูนย์ศึกษาการพัฒนาอันเนื่องมาจากพระราชดำริ 
คณะกรรมการบริหารมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
คณะกรรมการมูลนิธิสวนสมเด็จพระนางเจ้าสิริกิติ์ฯ
คณะกรรมการมูลนิธิโครงการหลวง

 เครื่องราชอิสริยาภรณ์ 
ราชกิจจานุเบกษา, ประกาศ เรื่อง พระราชทานเครื่องราชอิสริยาภรณ์จุลจอมเกล้า, เล่ม ๑๓๔ ตอนที่ ๕๓ ข หน้า ๑, ๑๖ ตุลาคม ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๒ ตอนที่ ๒๑ ข หน้า ๔, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๑๐, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๑๑๘ ตอนที่ ๙๔ ง หน้า ๔๙๐๓, ๒๘ พฤษภาคม ๒๕๓๔
ราชกิจจานุเบกษา, ประกาศ เรื่อง พระราชทานเครื่องราชอิสริยาภรณ์จุลจอมเกล้า ฝ่ายหน้า และเหรียญรัตนาภรณ์, เล่ม ๑๓๖ ตอนที่ ๒๑ ข หน้า ๑, ๑๑ พฤษภาคม ๒๕๖๒ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๙ ตอนที่ ๑๕๙ ง ฉบับพิเศษ หน้า ๔๔, ๒๗ ตุลาคม ๒๕๒๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๕ ตอนที่ ๒๑๖ ง ฉบับพิเศษ หน้า ๒, ๑๖ ธันวาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี, เล่ม ๑๒๓ ตอนที่ ๑ ข หน้า ๒๙, ๕ มกราคม ๒๕๔๙

อ้างอิง

หมวดหมู่:ทหารอากาศชาวไทย
หมวดหมู่:ข้าราชการในพระองค์ชาวไทย
หมวดหมู่:เลขาธิการพระราชวัง
หมวดหมู่:ราชเลขาธิการและราชเลขานุการในพระมหากษัตริย์ไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะการสื่อสารมวลชน มหาวิทยาลัยเชียงใหม่
หมวดหมู่:บุคคลจากจังหวัดเพชรบุรี
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ภ.ป.ร.4
หมวดหมู่:ผู้ได้รับเหรียญรัตนาภรณ์ ว.ป.ร.2 (ร.10)